GLAND งดปันผลหลังกำไรปี 61 ลดเหลือ 433 ลบ. เหตุกำไรจากการปรับมูลค่ายุติธรรมลดฮวบ 837 ลบ.
GLAND งดปันผลหลังกำไรปี 61 ลดเหลือ 433 ลบ. จากปีก่อนกำไร 1.1 พันลบ. เหตุกำไรจากการปรับมูลค่ายุติธรรมลดฮวบ 837 ลบ. 
15 ก.พ. 2562

บริษัท แกรนด์ คาแนล แลนด์ จำกัด (มหาชน) หรือ GLAND รายงานผลการดำเนินงานประจำปี 2561 มีกำไรสุทธิดังนี้

โดยในปี 2561 บริษัทฯ มีรายได้รวม  1,492.88 ล้านบาท เพิ่มขึ้นร้อยละ 1 จากปีก่อน เป็นผลจากรายได้ค่าเช่าและค่าบริการที่เติบโตขึ้นของอาคารสำนักงาน จี ทาวเวอร์ และพื้นที่ค้าปลีกให้เช่า
ขณะที่รายได้จากการขายอสังหาริมทรัพย์ในปีนี้ลดลงร้อยละ 23 เมื่อเทียบกับปีก่อน จากยอดโอนที่ลดลงตามจำนวนสินค้าคงเหลือที่ลดลงเมื่อใกล้ปิดโครงการ และบริษัทฯ มีกำไรจากการเปลี่ยนแปลงมูลค่ายุติธรรมของอสังหาริมทรัพย์เพื่อการลงทุน 277.0 ล้านบาท ลดลงจากปีก่อนซึ่งมีกำไร 1,114.7 ล้านบาท ในปีนี้บริษัทฯ มีต้นทุนขาย ต้นทุนให้เช่าและบริการ และค่าใช้จ่ายในการขายและบริหารลดลง ร้อยละ 12 เมื่อเทียบกับปีก่อน ส่วนมากเกิดจากค่าใช้จ่ายบริหารที่ลดลง
โดยในปีนี้ บริษัทฯ มีกำไรสุทธิ เท่ากับ 432.6 ล้าน บาท ลดลงร้อยละ 60 จากปี ก่อน ซึ่งเป็นผลหลักจากกำไรจากการเปลี่ยนแปลงมูลค่ายุติธรรมของอสังหาริมทรัพย์ เพื่อการลงทุนที่ลดลง จำนวน 837.6 ล้านบาท ซึ่งเป็นรายการที่ไม่ใช่เงินสดและไม่เกี่ยวข้องกับการดำเนินงาน
พร้อมกันนี้ บริษัทประกาศงดจ่ายปันผลงวดดำเนินงานวันที่ 01 ม.ค. 2561 ถึงวันที่ 31 ธ.ค. 2561